ગુજરી બજારમાં વહેલી સવારે થયેલાં માછલીઓનાં મોત અને લુંટફાટ અંગે તંત્ર સૂતું હતું. ખળભળાટ મચાવી દેનારી આ ઘટનામાં મ્યુનિસિપલ કોર્પોરેશનના સત્તાધીશો ખુદ અજાણ હોવાનું જણાવ્યું હતું. અમદાવાદ મ્યુનિસિપલ કોર્પોરેશનના સિટી ઇજનેર જગદીશ પટેલે જણાવ્યું છેકે 100 કરોડ ના ખર્ચે ઇન્ટરસેપ્ટર લાઇન બિછાવી છે. જેમાં 40 નાળાં જોડાયાં છે. પરંતુ આ ઘટનામાં ક્યાંકથી ઔદ્યોગિક એકમનું એસિડિક પાણી નદીમાં ઠલવાયું હોવાની શક્યતા છે. જેના કારણે પાણીમાં પ્રદૂષણ ફેલાઇને માછલીઓ મૃત પામી હોવાનું સંભાવના છે. વધુમાં તેમણે જણાવ્યું છે કે આ ઘટનાની હજુ સુધી સત્તાવાર કોઇ જાણ થઇ નથી. તેમ છતાંય તેની તપાસ કરવામાં આવશે.